sagorsarker/bangla-wikipedia huggingface dataset:
ইব্রাহীম চতুলী

ইব্রাহীম চতুলী (১৮৯৪–১৯৮৪) বাংলাদেশের একজন খ্যাতিমান আলেম, রাজনীতিক ও সমাজ সংস্কারক ছিলেন। ১৯৪৬ সালে তিনি জমিয়তে উলানায়ে হিন্দ থেকে পূর্ববঙ্গ আইনসভার সদস্য (এমএলএ) নির্বাচিত হয়েছিলেন।
ছিলেন তৎকালীন আসাম প্রদেশ জমিয়তে উলানায়ে হিন্দের সাধারণ সম্পাদক, ব্রিটিশ বিরোধি আন্দোলনের অবিসংবাদিত নেতা, নিখিল ভারত ছাত্র ফেডারেশনের সেক্রেটারী জেনারেল।
ইব্রাহীম চতুলী ১৮৯৪ সালে সিলেটের কানাইঘাটের বড়চতুল ইউনিয়নের হারাতৈল গ্রামে জন্মগ্রহণ করেন। তার পিতা মুন্সী আব্দুল করীম জ্ঞানী ও কবি ছিলেন।
তিনি কানাইঘাটের ঝিঙ্গাবাড়ি আলিয়া মাদ্রাসা, গোলাপগঞ্জের ফুলবাড়ি আজিরিয়া মাদ্রাসা ও ভারতের রামপুর মাদ্রাসায় অধ্যয়ন করেন। তিনি ছিলেন ছিলেন হোসাইন আহমদ মাদানীর শিষ্য।
ইব্রাহীম চতুলী দীর্ঘদিন সিলেট নয়াসড়ক জামে মসজিদের ইমাম ও খতিব ছিলেন।
১৯৪৬ সালের নির্বাচনে তিনি জমিয়তে উলানায়ে হিন্দ থেকে কংগ্রেস-এর সমর্থনে কুড়েঘর প্রতীক নিয়ে পূর্ববঙ্গ আইনসভার সদস্য (এমএলএ) নির্বাচিত হন। ছিলেন তৎকালীন আসাম প্রদেশ জমিয়তে উলানায়ে হিন্দের সাধারণ সম্পাদক, ব্রিটিশ বিরোধি আন্দোলনের অবিসংবাদিত নেতা, নিখিল ভারত ছাত্র ফেডারেশনের সেক্রেটারী জেনারেল।। ইব্রাহীম চতুলী সিলেটের তিন থানাকে ভারতে অন্তর্ভূক্তির অভিমত দেন, তার এমন অভিমত সিলেটের তিন থানা ভারতের অন্তর্ভূক্ত হতে গুরুত্বপূর্ণ ভূমিকা রাখে।
ইব্রাহীম চতুলী ১৯৮৪ সালে মৃত্যুবরণ করেন।
জিআরএসই-শ্রেণির জরিপ জাহাজ

জিআরএসই-শ্রেণির জরিপ জাহাজসমূহ হল ভারতীয় নৌবাহিনীর জন্য কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স (জিআরএসই) দ্বারা নির্মিত চারটি জরিপ জাহাজের একটি সিরিজ। প্রথম জাহাজটি ২০২১ সালের মধ্যে কমিশন করার আশা করা হয়েছিল। জাহাজগুলির প্রাথমিক ভূমিকা হবে বন্দর, নৌচলাচল চ্যানেল, অর্থনৈতিক এক্সক্লুসিভ জোন ও প্রতিরক্ষার জন্য সমুদ্র সংক্রান্ত তথ্য সংগ্রহের উপকূলীয় ও গভীর-জলের হাইড্রোগ্রাফিক জরিপ পরিচালনা করা। তাদের গৌণ ভূমিকা হল অনুসন্ধান ও উদ্ধার, সমুদ্র গবেষণা ও হতাহতদের জন্য হাসপাতাল জাহাজ হিসাবে কাজ করা।
ভারতীয় নৌবাহিনী ২০১৬ সালের এপ্রিল মাসে চারটি বড় জরিপ জাহাজ নির্মাণের জন্য চারটি সরকারি ও দুটি বেসরকারি সহ ছয়টি শিপইয়ার্ডের নিকট প্রস্তাবের জন্য একটি অনুরোধ জারি করেছিল। জিআরএসই ২০১৭ সালের সেপ্টেম্বর মাসে ₹২,৪৩৫.১৫ কোটির দর দিয়ে এলঅ্যান্ডটি শিপবিল্ডিংকে ₹৭৪২ কোটিতে পরাজিত করার মাধ্যমে সর্বনিম্ন দরদাতা হিসাবে আবির্ভূত হয়। প্রতিরক্ষা মন্ত্রক ২০১৮ সালের ৩০শে অক্টোবর জিআরএসই'কে চুক্তিটি প্রদান করে। প্রথম জাহাজটি চুক্তি স্বাক্ষরের তারিখ থেকে ৩৬ মাসের মধ্যে সরবরাহ করা হবে বলে আশা করা হচ্ছে।
তৃতীয় জাহাজের তলি স্থাপন ২০২১ সালের ৬ই আগস্ট করা হয়েছিল।
পূর্বসূরি "সন্ধ্যায়কের" নামানুসারে নামকরণ করা প্রথম জাহাজ সন্ধ্যায়ক ২০২১ সালের ৫ই ডিসেম্বর জলে ভাসানো হয়েছিল। এটি ২০২২ সালের অক্টোবর মাসের মধ্যে কমিশন হবে বলে আশা করা হচ্ছে।
রাওয়ায়েউল বয়ান

রাওয়ায়েউল বয়ান তাফসিরু আয়াতিল আহকাম মিনাল কুরআন হলো তাফসির শাস্ত্রের একটি গ্রন্থ। এটিতে কোরানের আয়াতগুলিকে ব্যাখ্যা করার ক্ষেত্রে বিশেষজ্ঞগণের আইনি বিধান উপস্থাপন করা হয়েছে। এর লেখক মুহাম্মদ আলী আল-সাবউনি ভাষা, আইনশাস্ত্র এবং হাদীসের একজন পণ্ডিত ছিলেন। গ্রন্থটি তাফসিরের একটু সূত্র, এবং এটি উপস্থাপনে স্পষ্ট শৈলী ব্যবহার করা হয়েছে।
গ্রন্থটি বিভিন্ন কোণ থেকে কুরআনের আয়াত ব্যাখ্যা করে। এটি শব্দভাণ্ডার, এর অর্থ ও উৎপত্তিকে স্পষ্ট করার জন্য একটি শাব্দিক বিশ্লেষণের মাধ্যমে শুরু হয়, তারপরে আয়াতগুলি থেকে নেওয়া সামগ্রিক অর্থ উল্লেখ করে। প্রকাশের কারণ, তাফসিরের প্রকারগুলি উল্লেখ করে। পাঠের বিভিন্ন দিক, বাক্য গঠনের বিভিন্ন দিক, তারপর আয়াত দ্বারা নির্দেশিত আইনী বিধি, তারপর এর নির্দেশাবলি, আয়াত ও এর আইনের প্রজ্ঞা আলোচনা করে। এ গ্রন্থে লেখক প্রাচীন ও আধুনিক ইসলামী আইনবিদদের মতামতকে সুন্দরভাবে সমন্বয় করেছেন।
এটি সর্বপ্রথম বৈরুতের হাউস অব দ্য নোবেল কোরআন ১৩৯১ হিজরি বা ১৯৭১ খ্রিস্টাব্দে ২ খণ্ডে প্রকাশিত হয়েছিল।
রাদিওতেলেভিজিয়োনে ইতালিয়ানা

রাদিওতেলেভিজিয়োনে ইতালিয়ানা (), সংক্ষেপে রাই () হল ইতালির রাষ্ট্রীয় সম্প্রচার সংস্থা। ১৯২৪ সালে উনিওনে রাদিওফোনিকা ইতালিয়ানা (ইউআরআই) নামে স্থাপিত হলেও, ১৯৪৪ সালে এটিকে রাদিও আউদিসিয়োনি ইতালিয়ানা (রাই) নামে পরিবর্তন করা হয়। ১৯৫৪ সালে এর নাম পুনরায় পরিবর্তন করে বর্তমান নাম রাখা হয়। রাই-এর মালিক হচ্ছে ইতালি সরকারের অর্থনীতি ও অর্থ মন্ত্রণালয়।
নাযারাতুল মাআরিফ আল কুরআনিয়া

নাযারাতুল মাআরিফ আল কুরআনিয়া () ১৯১৩ সালে প্রতিষ্ঠিত একটি "কুরআন" শিক্ষা প্রশিক্ষণ কেন্দ্র। জমিয়তুল আনসার থেকে পদত্যাগের পর মাহমুদ হাসান দেওবন্দির নির্দেশে উবাইদুল্লাহ সিন্ধি দিল্লিতে চলে যান এবং সেখানে দারুল উলুম দেওবন্দের ইসলামি শিক্ষা ও আলিগড় ওরিয়েন্টাল কলেজের ইংরেজি শিক্ষার মধ্যে সমন্বয় সাধনের পাশাপাশি ব্রিটিশদের প্রদত্ত আধুনিক শিক্ষার ফলে মুসলমানদের মনে ইসলাম সম্পর্কে যে ভ্রান্ত ধারণার সৃষ্টি হয়েছে, তা নিরসনের চেষ্টা করতে থাকেন। এ লক্ষ্যে তিনি দিল্লির ফতেহপুরী মসজিদে অত্র প্রতিষ্ঠানটি প্রতিষ্ঠা করেন।
প্রতিষ্ঠানটি ক্রমেই ব্রিটিশ বিদ্রোহী মুসলমানদের সভাস্থল ও কেন্দ্র হয়ে উঠে। এদের মধ্যে অন্যতম হলেন হাকিম আজমল খান, মুখতার আহমদ আনসারি, শওকত আলি, মুহাম্মদ আলি জওহর, জাফর আলী খান ও আবুল কালাম আজাদ। মাহমুদ হাসান দেওবন্দি দিল্লি গমন করে এ সকল নেতৃবৃন্দের সাথে সিন্ধির পরিচয় করিয়ে দেন। এভাবে দিল্লিতে উচ্চ পর্যায়ের রাজনৈতিক নেতৃবৃন্দ ও রাজনীতির সাথে উবাইদুল্লাহ সিন্ধির সম্পর্ক স্থাপিত হয়।
প্রতিষ্ঠানটির লক্ষ্য ও উদ্দেশ্য সম্পর্কে হুসাইন আহমদ মাদানি বলেন, 
উবাইদুল্লাহ সিন্ধি এ প্রতিষ্ঠানে এমনভাবে "কুরআন" শিক্ষা দেওয়ার চিন্তা করেন যেন ইসলাম সম্পর্কে শিক্ষার্থীদের সকল প্রকার সংশয়, সন্দেহ দূরীভূত হয়। তিনি এ প্রতিষ্ঠান থেকে ""কলীদে কুরআন"" এবং ""তালীমে কুরআন"" নামক দুটি পুস্তক প্রকাশ করেন। এতে মুসলিম সম্প্রদায়কে দলমত নির্বিশেষে বিপুলভাবে ব্রিটিশদের বিরুদ্ধে লড়াইয়ের জন্য উৎসাহিত করা হয়। এ কারণে ব্রিটিশ সরকার সিন্ধির প্রতি ক্ষিপ্ত হয়ে গ্রন্থ দুটি বাজেয়াপ্ত করে এবং প্রকাশনা বন্ধ করে দেয়। এতদসত্ত্বেও এই প্রতিষ্ঠানের প্রভাবে পাঞ্জাব, সিন্ধু এবং সীমান্ন্ত প্রদেশে ব্রিটিশদের বিরুদ্ধে দূর্গ গড়ে উঠেছিল। ব্রিটিশ সিআইডির ""দ্য পিটিশন অব দ্য ব্রিটিশ কুইন ভার্সেস মাওলানা উবাইদুল্লাহ সিন্ধি"" শীর্ষক রিপোর্টে বলা হয়,
নাজওয়া ঘানেম

নাজওয়া ঘানেম (; জন্ম: ১৯৬০), একজন সিরীয় মহিলা যিনি ওসামা বিন লাদেনের প্রথম স্ত্রী এবং প্রথম মামাতো বোন ছিলেন, তাঁর মায়ের ভাইয়ের মেয়ে। তিনি "উম আবদাল্লাহ" (আবদাল্লাহ এর মা) নামেও পরিচিত। তিনি সিরিয়ার লাতাকিয়ায় ইব্রাহিম ও নাবিহার ঘরে জন্মগ্রহণ করেন এবং তার পরিবার মূলত ইয়েমেনের বাসিন্দা। তার পাঁচ ভাইবোন ছিল। ওসামা ১৯৭৪ সালে লাতাকিয়ায় চৌদ্দ বছর বয়সে নাজওয়াকে বিয়ে করেন। তিনি ওসামার সাথে সুদান ও আফগানিস্তানে ভ্রমণ করেছিলেন। আবু জান্দালের মতে, ১১ সেপ্টেম্বর হামলার আগে তিনি আফগানিস্তান ছেড়েছিলেন এবং ফিরে আসেননি। নাজওয়া এবং তার ছেলে ওমর বিন লাদেনের মতে, তিনি ২০০১ সালের ৯ সেপ্টেম্বর আফগানিস্তান ছেড়েছিলেন। ২০০৫ সালে, আবদুল্লাহ আজামের ছেলে হুতাইফা আজাম বলেছিলেন যে তিনি তার ছেলে আবদেল রহমানের সাথে দামেস্কে বসবাস করছেন। তিনি ওমর, আবদুল্লাহ, সাদ, আবদুল রহমান, ওসমান, মোহাম্মদ, ফাতিমা, ইমান, লাদিন, রুখাইয়া এবং নুর সহ ১১ সন্তানের মা। তিনি ওমরের সাথে "গ্রোয়িং আপ বিন লাদেনের" সহ-লেখক। তার মেয়ে ইমান যাকে ইরান ২০১০ সালে মুক্তি দিয়েছিল তার সাথে সিরিয়ায় থাকতে গিয়েছিল। ২০১১ সালে একটি ঘনিষ্ঠ পরিবারের সদস্য মতে, নাজওয়ার মা তার জামাতার মৃত্যুর খবর শুনে শোকাহত হয়ে মারা যান।
গুরুকুল

গুরুকুল () হলো প্রাচীন ভারতের এমন এক শিক্ষা ব্যবস্থা যেখানে শিষ্য গুরুগৃহে গুরুর  সন্নিধ্যে বা তার সঙ্গে বাস করে শিক্ষা গ্রহণ করে। গুরু-শিষ্য ঐতিহ্য হিন্দুধর্মের পবিত্র ঐতিহ্য এবং সম্ভবত ভারতের অন্যান্য ধর্মে দেখা যায়, যেমন  জৈনধর্ম ও বৌদ্ধধর্ম। শিখ ঐতিহ্যে, গুরু শব্দের ব্যবহার খুবই সীমিত ও সাধারণত পৃথক শিক্ষকদের ক্ষেত্রে প্রযোজ্য নয়, যখন গুরুদ্বার প্রতিষ্ঠানের সন্ন্যাসীর পরিবর্তে প্রধান সামাজিক ভূমিকা রয়েছে। গুরুকুল শব্দটি সংস্কৃত শব্দ গুরু (শিক্ষক বা গুরু) ও কুল (পরিবার বা বাড়ি) এর সংমিশ্রণ। শব্দটি বর্তমানে আধুনিক গুরুদের দ্বারা পরিচালিত আবাসিক মঠ বা বিদ্যালয়ের জন্যও ব্যবহৃত হয়। শব্দটির সঠিক বহুবচন হল গুরুকুলম, যদিও গুরুকুল ইংরেজি ও কিছু অন্যান্য পাশ্চাত্য ভাষাতেও ব্যবহৃত হয়।
শিষ্যগণ গুরুর নিকট অধ্যয়ন করে এবং গুরুকে তার দৈনন্দিন জীবনে সাহায্য করে, এর মধ্যে দৈনন্দিন গৃহস্থালির জাগতিক কাজগুলোও করা হয়। কিছু পণ্ডিত বলেন, এই কার্যগুলো জাগতিক নয় বরং শিষ্যদের মধ্যে স্ব-শৃঙ্খলা জাগ্রত করার জন্য শিক্ষার অত্যন্ত প্রয়োজনীয় অংশ। সাধারণত, গুরু তার নিকট অধ্যয়নরত শিষ্যের কাছ থেকে কোনো অর্থ গ্রহণ করেন না। এর কারণ হচ্ছে, গুরু ও শিষ্যের মধ্যে যেই সম্পর্ক রয়েছে তা অত্যন্ত পবিত্র বলে বিবেচিত হয়।
শিক্ষা শেষে শিষ্য গুরুকুল ত্যাগ করার পূর্বে গুরুদক্ষিণা প্রদান করেন। গুরুদক্ষিণা হল গুরুর প্রতি স্বীকৃতি, শ্রদ্ধা ও ধন্যবাদের ঐতিহ্যবাহী আচরণ, যা অর্থ প্রদান হিসেবেও হতে পারে, আবার শিষ্যকে গুরুর আদেশকৃত কোনো বিশেষ কাজ সম্পাদন করাও হতে পারে। গুরুকুলে থাকার সময়, শিষ্যরা তাদের বাড়ি থেকে দূরে থাকবে। এই সময়টি হতে পারে কয়েকমাস থেকে কয়েক বছর।
প্রাচীনকাল থেকে গুরুকুল ভিত্তিক শিক্ষা ব্যবস্থা চালু ছিল। উপনিষদে গুরগ্রামের গুরু দ্রোণ সহ একাধিক গুরুকুলের কথা উল্লেখ আছে। ভৃগু বল্লি (উপনিষদের ব্রহ্ম উপদেশ সম্পর্কিত একটি অধ্যায়ে) গুরু বারুণীর গুরুকুলে সংঘটিত হয়েছিল বলে মনে করা হয়। বৈদিক রীতিতে ৮ হতে ১২ বছরের মাঝে সকল ব্যক্তিকে গুরুকুলে উপনয়নের (উত্তরণের পবিত্র আচার) মাধ্যমে দীক্ষা নিতে হয়। দীক্ষার সময় হতে ২৫ বছর পর্যন্ত ছাত্রদের অবিবাহিত অবস্থায় ব্রহ্মচারী থাকার উপদেশ দেওয়া হয়।
গুরুকুল জনগণের আর্থিক অনুদানের দ্বারা চালিত হতো। পরবর্তীতে অনেকগুলো নিম্নলিখিত বৈদিক চিন্তাভাবনা গুরুকুলকে পাবলিক স্কুল কেন্দ্রগুলোর প্রাচীনতম রূপগুলোর মধ্যে একটি করে তুলেছিল।
ঔপনিবেশিক যুগে ভারতে গুরুকুল ভিত্তিক শিক্ষা ব্যবস্থার গুরুতর পতন হয়েছিল। আর্য সমাজের প্রতিষ্ঠাতা দয়ানন্দ সরস্বতী এবং তার অনুসারী স্বামী শ্রদ্ধানন্দ ছিলেন আধুনিক গুরুকুল শিক্ষা ব্যবস্থার প্রবর্তক। ১৮৮৬ সালে শ্রদ্ধানন্দ বর্তমান-বিস্তৃত ু প্রতিষ্ঠা করেছিলেন।
এর অনুসরণ করে ১৯৪৮ সালে, শাস্ত্রীজী মহারাজ শ্রী ধরমজীবন দাস স্বামী ভারতের গুজরাত রাজ্যের রাজকোটে প্রথম স্বামীনারায়ণ গুরুকুলের সূচনা করেন। সম্প্রতি, বেশ কয়েকটি গুরুকুল তার ঐতিহ্য ধারণের জন্য ভারতের পাশাপাশি বিদেশেও খোলা হয়েছে।
এখনও বিভিন্ন গুরুকুল ভারতের বিভিন্ন যায়গায় বিদ্যমান রয়েছে। গবেষকরা সেই প্রতিষ্ঠানগুলির মাধ্যমে শিক্ষা ব্যবস্থার কার্যকারিতা অধ্যয়ন করছেন। গণযোগাযোগের নতুন মাধ্যম আবির্ভাবের সাথে সাথে অনেক গুরু এবং বৈদান্তিক পণ্ডিত ই-গুরুকুল খুলছেন। এই গুরুকুলগুলো এখন অনলাইনে কাজ করছে এবং ইন্টারনেট ব্যবহার করে বিভিন্ন হিন্দু ধর্মগ্রন্থ সম্পর্কে জ্ঞান প্রদান করছে।
আইএনএস সন্ধ্যায়ক (২০২১)

সন্ধ্যায়ক (২০২১) তার ক্লাসের প্রধান জাহাজ। এটি ভারতীয় নৌবাহিনীর জন্য জিআরএসই দ্বারা একটি হাইড্রোগ্রাফিক জরিপ জাহাজ হিসাবে তৈরি করা হচ্ছে। জাহাজটির তলি স্থাপন ২০১৯ সালের ৮ই নভেম্বর করা হয়েছিল ও জলে ভাসানো ২০২১ সালের ৫ই ডিসেম্বর হয়েছিল। এটি ২০২২ সালের অক্টোবর মাসের মধ্যে কমিশন লাভ করবে বলে আশা করা হচ্ছে।
জাহাজের স্থানচ্যুতি ৩,৩০০ টন (৩,২৪৮ দীর্ঘ টন) ও দৈর্ঘ্য ১১০ মিটার (৩৬০ ফুট ১১ ইঞ্চি)। ক্রুজিং গতি ১৬ নট (৩০ কিমি/ঘণ্টা; ১৮ মাইল), যার সর্বোচ্চ গতি ১৮ নট (৩৩ কিমি/ঘণ্টা; ২১ মাইল) এবং অপারেটিং রেঞ্জ ১৪ নট থেকে ১৬ নট (২৬ কিমি/ঘণ্টা থেকে ৩০ কিমি/ঘণ্টা; ১৬ মাইল থেকে ১৮ মাইল প্রতি ঘণ্টা) গতিবেগে ৬,৫০০ নটিক্যাল মাইল (১২,০০০ কিমি; ৭,৫০০ মাইল)। জাহাজটি কর্মকর্তা, নাবিক ও কর্মী সহ ২৩১ জনের থাকার ব্যবস্থা এবং হাইড্রোগ্রাফিক সেন্সর সরঞ্জাম ও একটি হ্যাঙ্গার দিয়ে সজ্জিত রয়েছে, যা একটি উন্নত হালকা হেলিকপ্টার পরিচালনা করতে পারে। গৌণ ভূমিকায়, জাহাজে একটি সিআরএন ৯১ নৌ বন্দুক স্থাপন করা যেতে পারে। উপরন্তু, জাহাজে আন্তর্জাতিক সামুদ্রিক সংস্থার এমএআরপিওএল (সামুদ্রিক দূষণ) মান অনুসরণ করবে এবং শ্রেণিবিভাগ সোসাইটি বিধি ও নৌ জাহাজের লিখিত আইন অনুযায়ী নির্মিত হয়েছে।
জাহাজটির প্রাথমিক ভূমিকা হবে বন্দর, নৌচলাচল চ্যানেল, অর্থনৈতিক এক্সক্লুসিভ জোন ও প্রতিরক্ষার জন্য সমুদ্র সংক্রান্ত তথ্য সংগ্রহের উপকূলীয় ও গভীর-জলের হাইড্রোগ্রাফিক জরিপ পরিচালনা করা। গৌণ ভূমিকা হল অনুসন্ধান ও উদ্ধার, সমুদ্র গবেষণা ও হতাহতদের জন্য হাসপাতাল জাহাজ হিসাবে কাজ করা।
ট্রাইডেন্ট (যুক্তরাজ্যের পারমাণবিক কর্মসূচি)

ট্রাইডেন্ট, ট্রাইডেন্ট নিউক্লিয়ার প্রোগ্রাম বা ট্রাইডেন্ট নিউক্লিয়ার ডিটারেন্ট নামেও পরিচিত, যুক্তরাজ্যে পারমাণবিক অস্ত্রের উন্নয়ন, সংগ্রহ ও পরিচালনা এবং তাদের সরবরাহের উপায়সমূহকে কভার করে। প্রতিরক্ষা মন্ত্রনালয়ের দ্বারা বলা হয়েছিল, যে এর উদ্দেশ্য হল "আমাদের জাতীয় নিরাপত্তা ও জীবনযাত্রার জন্য সবচেয়ে চরম হুমকি রোধ করা, যা অন্য উপায়ে করা যায় না"। ট্রাইডেন্ট হল ট্রাইডেন্ট ২ ডি-৫ ব্যালিস্টিক ক্ষেপণাস্ত্র দ্বারা সজ্জিত চারটি "ভ্যানগার্ড"-শ্রেণির ডুবোজাহাজের একটি কার্যক্রম ব্যবস্থা, যা একাধিক স্বাধীনভাবে লক্ষ্যযোগ্য পুনঃপ্রবেশকারী যান (এমআইআরভি) থেকে থার্মোনিউক্লিয়ার ওয়ারহেড সরবরাহ করতে সক্ষম। এটি রাজকীয় নৌবাহিনী দ্বারা পরিচালিত হয় এবং স্কটল্যান্ডের পশ্চিম উপকূলে ক্লাইড নৌ-ঘাঁটিতে অবস্থিত। একটি অবিচ্ছিন্ন সমুদ্রে সক্ষমতা প্রদানের জন্য কমপক্ষে একটি ডুবোজাহাজ সর্বদা টহলে থাকে। প্রত্যেকে আটটির বেশি ক্ষেপণাস্ত্র ও চল্লিশটি ওয়ারহেড বহন করে না, যদিও তাদের ক্ষমতা আরও বেশি। ক্ষেপণাস্ত্রসমূহ মার্কিন যুক্তরাষ্ট্রে, অন্যদিকে ওয়ারহেডসমূহ ব্রিটেনে তৈরি করা হয়।
ব্রিটিশ সরকার প্রাথমিকভাবে ট্রাইডেন্ট আই সি-৪ ক্ষেপণাস্ত্র ক্রয়ের জন্য কার্টার প্রশাসনের সাথে আলোচনা করে। রিগান প্রশাসন ১৯৮১ সালে তার ট্রাইডেন্টকে নতুন ট্রাইডেন্ট ২ ডি-৫ ক্ষেপণাস্ত্রে উন্নীত করার সিদ্ধান্ত ঘোষণা করে। এর জন্য আরেক দফা আলোচনা ও ছাড়ের প্রয়োজন ছিল। ইউকে ট্রাইডেন্ট কর্মসূচিটি ১৯৮০ সালের জুলাই মাসে ঘোষণা করা হয়েছিল এবং ১৯৯৪ সালের ডিসেম্বরে টহল কার্য শুরু হয়েছিল। ট্রাইডেন্ট ডুবোজাহাজ-ভিত্তিক পোলারিস ব্যবস্থাকে প্রতিস্থাপন করেছে, যা ১৯৬৮ সাল থেকে ১৯৯৬ পর্যন্ত চালু ছিল। ট্রাইডেন্ট হল ১৯৯৮ সালে কৌশলগত ডব্লিউই.১৭৭ ফ্রি-ফল বোমাসমূহ নিষ্ক্রিয় করার পর থেকে যুক্তরাজ্য দ্বারা পরিচালিত একমাত্র পারমাণবিক অস্ত্র ব্যবস্থা।
১৯৯১ সালে সোভিয়েত ইউনিয়নের পতনের পর ন্যাটোর সামরিক মনোভাব শিথিল করা হয়েছিল। ট্রাইডেন্ট ওয়ারহেডসমূহ কখনই একটি কার্যক্ষম টহলে নির্দিষ্ট লক্ষ্যবস্তুতে লক্ষ্য করেনি, তবে কো-অর্ডিনেটের জন্য অপেক্ষা করে যা তাদের কম্পিউটারে প্রোগ্রাম করা যেতে পারে এবং কয়েক দিনের নোটিশ দিয়ে ছোড়া করা যেতে পারে। যদিও ট্রাইডেন্টকে একটি কৌশলগত প্রতিবন্ধক হিসাবে নকশা করা হয়েছিল, তবে ঠান্ডা যুদ্ধের সমাপ্তি ব্রিটিশ সরকারকে এই উপসংহারে নিয়ে যায়, যে একটি উপ-কৌশলগত—কিন্তু কৌশলগত নয়—ভূমিকার প্রয়োজন ছিল।
"ভ্যানগার্ড"-শ্রেণির প্রতিস্থাপনের জন্য একটি কর্মসূচি চলছে। হাউস অব কমন্স ২০১৬ সালের ১৮ই জুলাই একটি বৃহৎ সংখ্যাগরিষ্ঠ ভোট প্রদান করে ড্রেডনট-শ্রেণির ডুবোজাহাজের একটি বহর তৈরি করেতে, যা ২০২৮ সালের মধ্যে চালু হবে, বর্তমান নৌবহরটি ২০৩২ সালের মধ্যে পর্যায়ক্রমে সম্পূর্ণভাবে বাতিল হয়ে যাবে।
দ্বিতীয় বিশ্বযুদ্ধের প্রথম দিকে, যুক্তরাজ্যের (ইউকে) একটি পারমাণবিক অস্ত্র প্রকল্প ছিল, যার কোড-নাম টিউব অ্যালোয় ছিল, যেটিকে ১৯৪৩ সালের কুইবেক চুক্তি মার্কিন ম্যানহাটন প্রকল্পের সাথে একত্রিত করে একটি সম্মিলিত মার্কিন, ব্রিটিশ ও কানাডীয় প্রকল্পে পরিণত করেছিল। ব্রিটিশ সরকার আশা করেছিল, যে মার্কিন যুক্তরাষ্ট্র (মার্কিন) পারমাণবিক প্রযুক্তি ভাগ করে নেবে, যেটিকে তারা একটি যৌথ আবিষ্কার হিসাবে বিবেচনা করে, কিন্তু মার্কিন যুক্তরাষ্ট্রের পারমাণবিক শক্তি আইন ১৯৪৬ (ম্যাকমোহন আইন) প্রযুক্তিগত সহযোগিতার অবসান ঘটিয়েছিল। মার্কিন বিচ্ছিন্নতাবাদের পুনরুত্থানের ভয়ে ও তার নিজস্ব মহা শক্তির খেতাব হারানোর ভয়ে, ব্রিটিশ সরকার তার নিজস্ব উন্নয়ন প্রচেষ্টা পুনরায় শুরু করে। অপারেশন হারিকেনের মাধ্যমে ১৯৫২ সালের ৩ অক্টোবর প্রথম ব্রিটিশ পারমাণবিক বোমা পরীক্ষা করা হয়।
প্রজেক্ট জুপিটার

প্রজেক্ট জুপিটার () মূলত বিভিন্ন প্রোগ্রামিং ল্যাঙ্গুয়েজ ব্যাবহার করা যায়, সেই উদ্দেশ্যে উদ্ভাবিত প্লাটফর্ম। এই প্লাটফর্মটি উন্মুক্ত বা ওপেন সোর্স। ডাটা সায়েন্স (ব্যাবহারিক পরিসংখ্যান), ডাটা ইঞ্জিনিয়ারিং (তথ্য প্রকৌশল), মেশিন লার্নিং (যন্ত্র শিক্ষন), এবং আর্টিফিশিয়াল ইন্টেলিজেন্স (কৃত্রিম বুদ্ধিমত্তা) বা এ,আই সংক্রান্তিয় প্রোগ্রামিং ল্যাঙ্গুয়েজগুলোকেই এখানে প্রাধান্য দেওয়া হয়েছে। 
সফটওয়্যার প্রকৌশলী ফার্নেন্দো প্যেরেজ এবং ব্রায়েন গ্রেঞ্জার, পাইথন ব্যাবহার সহজ করে তোলার জন্য ২০১৪ এর উদ্ভাবন করেন।
প্রোজেক্ট জুপিটার নামটি কয়েকটি প্রোগ্রামিং ল্যাঙ্গুয়েজের অদ্যাক্ষরের সমন্বয়ে গঠিত; জুলিয়া (প্রোগ্রামিং ল্যাঙ্গুয়েজ) এর জু, পাইথন (প্রোগ্রামিং ল্যাঙ্গুয়েজ) থেকে পি, এবং আর (R) (প্রগ্রামিং ল্যাঙ্গুয়েজ) থেকে আর মিলিয়ে, জুপিটার নামটি এসেছে। তার সাথে, গ্যালেলিও গ্যালেলির জুপিটারের চাঁদ আবিষ্কারের প্রতি শ্রদ্ধার্ঘ অর্পণের বিষয়টিও রয়েছে।
দ্য অটোম্যানস: ইউরোপ’স মুসলিম এমপেরোরস

দ্য অটোম্যানস: ইউরোপ'স মুসলিম এমপেরোরস হচ্ছে বিবিসি টু-এর একটি ডকুমেন্টারি যা তিনটি অংশে রাগেহ ওমার কর্তৃক উপস্থাপিত। সিরিজটি উসমানীয় সাম্রাজ্যের উৎসগুলো বর্ণনা করেছিল। দ্বিতীয় আব্দুল হামিদের সাম্রাজ্যের সাথে সুলেমান দ্য ম্যাগনিফিসেন্টের সাম্রাজ্যের বৈপরীত্য; এবং প্রথম বিশ্বযুদ্ধের পর সাম্রাজ্যের পতনের বিষয়গুলোর প্রতিবেদন করে।
১২৩ নং ওয়ার্ড, কলকাতা পৌরসংস্থা

<templatestyles src="Module:Infobox/styles.css"></templatestyles>
ওয়ার্ড নং ১২৩, কলকাতা পৌরসংস্থা হল কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের বড়িশা পাড়ার কিছু অংশকে কভার করে।
১২৩ নং ওয়ার্ডটি উত্তরে রাজা রামমোহন রায় রোড, হেম চন্দ্র মুখার্জি রোড এবং মতিলাল গুপ্ত রোড দ্বারা ঘেরা; পূর্বে কালিপদ মুখার্জি রোড, হেম চন্দ্র মুখার্জি রোড, ঈশান ঘোষ রোড এবং দক্ষিণে ধারাবাহিকভাবে ধলিপাড়া রোড পর্যন্ত একটি লাইন টানা হয়েছে; দক্ষিণে চণ্ডীচরণ ঘোষ রোড, জেমস লং সরণি (ডায়মন্ড হারবার বাইপাস), বিদ্যাসাগর সরণি এবং পূর্বে ধারাবাহিকভাবে টানা একটি রেখা যেখানে এটি চকঠাকুরানী মৌজার উত্তর-পশ্চিম সীমানায় মিলিত হয়েছে; এবং পশ্চিমে ডায়মন্ড হারবার রোড।
ওয়ার্ডটি কলকাতা পুলিশের হরিদেবপুর থানা দ্বারা পরিবেশিত হয়। 
বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে - সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর। 
ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ১২৩ নং ওয়ার্ডের মোট জনসংখ্যা ছিল 35,836 জন, যার মধ্যে ১৭,৭২৭ (৫০%) পুরুষ এবং ১৭,৬৫৯ (৫০%) মহিলা । ৬ বছরের নিচে জনসংখ্যা ছিল ২,১৭৪ জন। ১২৩ নং ওয়ার্ডে মোট শিক্ষিতের সংখ্যা ছিল 31,026 (৬ বছরের বেশি জনসংখ্যার ৯৩.৪২%)। 
কলকাতা পশ্চিমবঙ্গের দ্বিতীয় সর্বাধিক শিক্ষিত জেলা। কলকাতা জেলার সাক্ষরতার হার ১৯৫১ সালে ৫৩.০% থেকে ২০১১ সালের আদমশুমারিতে ৮৬.৩% এ বেড়েছে। 
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পূর্ব বিধানসভা কেন্দ্রের একটি অংশ।
কাথু ভাকুলা রেন্দু কাধল

কাঠু ভাকুলা রেন্দু কাধল হল ভারতীয় তামিল ভাষার প্রণয়ধর্মী হাস্যরসাত্মক চলচ্চিত্র। চলচ্চিত্রটি রচনা এবং পরিচালনা করেছেন বিঘ্নেশ শিবন এবং সঙ্গীত পরিচালনা করেছেন অনিরুদ্ধ রবিচন্দ্রন এবং চিত্রগ্রাহক ও সম্পাদকের ভার সামলেছেন "বিজয় কার্তিক কানন" ও "এ. শ্রীকর প্রসাদ"। চলচ্চিত্রটি রাউডি পিকচার্স ও সেভেন স্ক্রিন স্টুডিওসের ব্যানারে নির্মিত। চলচ্চিত্রটিতে মুখ্য ভূমিকায় অভিনয় করেছেন বিজয় সেতুপতি, নয়নতারা এবং সামান্থা। 
২০২০ সালের এপ্রিলে চলচ্চিত্রের চিত্রগ্রহণ শুরু হওয়ার কথা ছিল, কিন্তু ভারতে কোভিড-১৯ এর বৈশ্বিক মহামারীজনিত অবরুদ্ধকরণ কারণে তা বিলম্বিত হয়। ২০২০ সালের মে মাসে, প্রোডাকশন হাউস ঘোষণা করে যে আগস্টে চিত্রগ্রহণ শুরু হবে। ১০ ডিসেম্বর ২০২০ সালে, আনুষ্ঠানিকভাবে চেন্নাইতে ফ্লোরে চলচ্চিত্রটির কাজ শুরু করে, বিজয় সেতুপতির হায়দ্রাবাদে আগমনের পর ১৪ ডিসেম্বর থেকে প্রধান চিত্রগ্রহণ শুরু হয়। চলচ্চিত্রের প্রথম শিডিউল এক মাসের মধ্যে শেষ হওয়ার পর, সামান্থা রুথ প্রভু তাদের দ্বিতীয় শিডিউলের অংশ হিসেবে চেন্নাইতে ২০২১ সালের জানুয়ারিতে চলচ্চিত্রের সেটে আনুষ্ঠানিকভাবে যোগ দেন। ১০ ফেব্রুয়ারি ২০২১ সালে, বিগ্নেশ ঘোষণা করেন যে দ্বিতীয় শিডিউলের শুটিং শেষ হয়েছে। 
তৃতীয় শিডিউলটি ২০২১ সালের মার্চ মাসে চেন্নাইতে শুরু হয়। তবে পরে ভারতে কোভিড-১৯ এর দ্বিতীয় তরঙ্গের কারণে চিত্রগ্রহণ বিলম্বিত হয়। ২০২১ সালের আগস্টে পুদুচেরিতে আবার শুটিং শুরু হয়। ২৩ আগস্ট ২০২১ সালে, শুটিং স্পট থেকে একটি ভিডিও ইন্টারনেটে প্রকাশিত হয়। এতে দেখা যায় প্রধান অভিনেতারা সত্যা (১৯৮৮) এর "ভালাই ওসাই" গানটির সাথে কণ্ঠ মিলাচ্ছেন, একইসাথে অভিনেতারা সেই গানের মতো পোশাক পরেছেন। চলচ্চিত্রটির ৯০ শতাংশেরও এরও বেশি শুটিং সম্পন্ন হওয়ার সাথে সাথে, নির্মাতারা চলচ্চিত্রটির জন্য পোস্ট-প্রোডাকশন কার্যক্রম শুরু করেন। অন্যান্য ভাষার জন্য চলচ্চিত্রের ডাবিং কাজ শুরু হয় ডিসেম্বর ২০২১ এর শুরুতে। ৭ ডিসেম্বর, বিঘ্নেশ মহীশূরে চলচ্চিত্রের চূড়ান্ত সময়সূচী শুরু করেন। 
কাঠুভাকুলা রেন্দু কাধল চলচ্চিত্রটি ২৮ এপ্রিল ২০২২-এ মুক্তি পাওয়ার কথা রয়েছে। প্রথমে এটি ২০২১ সালের ডিসেম্বরে প্রেক্ষাগৃহে মুক্তির পাওয়ার কথা ছিল কিন্তু পোস্ট-প্রোডাকশনে বিলম্বের কারণে, মুক্তি তারিখ এপ্রিলে পিছিয়ে দেওয়া হয়। এটি এক সাথে কানমানি র‍্যাম্বো খাতিজা নামে তেলুগু ভাষাতেও মুক্তি পাবে বলে কথা আছে।
উসমানীয় নৌবাহিনী

উসমানীয় নৌবাহিনী ( বা ) ১৪শ শতকের শুরুর দিকে উসমানীয় সালতানাতের দ্বারা প্রতিষ্ঠিত হয়। এটি উসমানীয় নৌবহর নামেও পরিচিত। ১৩২৩ খ্রিস্টাব্দে উসমানীয়রা কারামুরসেল দখল করার পর এটির কার্যক্রম শুরু হয়। কারামুরসেল ছিল উসমানীয়দের দখল করা প্রথম নৌবাহিনীর কারখানা এবং পরবর্তীযুগের বহু নৌবহর সংক্রান্ত কাজের কেন্দ্রবিন্দু। এটির দীর্ঘস্থায়ী ইতিহাসে বহু ঝড়ঝাপটার মধ্য দিয়ে অতিবাহিত হয়েছে। এখানে বহু সামুদ্রিক চুক্তি সম্পন্ন হয়েছে। সব থেকে সাফল্যের সময়ে ১৫৬৫ খ্রিস্টাব্দে এটি ভারত মহাসাগর পর্যন্ত প্রসারিত হয়ৈছিল এবং ইন্দোনেশিয়া পর্যন্ত প্রসারিত করতে বাহিনী প্রেরণ করেছিল।
ইতিহাসের বেশিরভাগ সময়, নৌবাহিনীটির নেতৃত্বে ছিল কাপুদান পাশা (গ্র্যান্ড অ্যাডমিরাল; আক্ষরিক অর্থে "ক্যাপ্টেন পাশা")। এই অবস্থানটি ১৮৬৭ খ্রিস্টাব্দে বিলুপ্ত করা হয়েছিল, যখন পদটি নৌবাহিনীর মন্ত্রী () এবং বেশ কিছু নৌবহর কমান্ডার () দ্বারা প্রতিস্থাপিত হয়েছিল। উসমানীয় সাম্রাজ্যের পতন এবং ১৯২৩ খ্রিস্টাব্দে তুরস্ক প্রজাতন্ত্রের ঘোষণার পর, নৌবাহিনীর ঐতিহ্য আধুনিক তুর্কী নৌবাহিনীর অধীনে অব্যাহত করা হয়।
কাতিব চেলেবির মতে, ১৭ শতকের মাঝামাঝি একটি সাধারণ উসমানীয় নৌবহর ছিল ৪৬টি জাহাজ (৪০টি গ্যালি এবং ৬টি মাওনা) যার ক্রু ছিল ১৫,৮০০ জন, মোটামুটি দুই-তৃতীয়াংশ (১০,৫০০) ছিল অরসম্যান, এবং বাকি অংশ (৫,৩০০) ছিল যোদ্ধা।
৮৯ নং ওয়ার্ড, কলকাতা পৌরসংস্থা

ওয়ার্ড নং ৮৯, কলকাতা পৌরসংস্থা কলকাতা পৌরসংস্থার বরো নং ১০ এর একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এর দক্ষিণ কলকাতার টালিগঞ্জ ( চারু মার্কেট - সুইস পার্ক) এর অংশ নিয়ে গঠিত।
৮৯ নং ওয়ার্ডটির সীমানাঃ উত্তরে পূর্ব রেলওয়ে এবং টালিগঞ্জ সার্কুলার রোডের বজবজ শাখা লাইন; পূর্বে ডঃ দেওদার রহমান রোড এবং চারু চন্দ্র প্লেস; দক্ষিণে প্রিন্স আনোয়ার শাহ রোড; এবং পশ্চিমে দেশপ্রাণ শাশমল রোড এবং টালির নালা (আদি গঙ্গা)।
ওয়ার্ডটি কলকাতা পুলিশের চারু মার্কেট এবং রিজেন্ট পার্ক থানার অধীনে। 
কলকাতা পুলিশের দক্ষিণ বিভাগের সমস্ত থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
পাটুলি মহিলা থানার এখতিয়ার দক্ষিণ শহরতলির বিভাগের সমস্ত থানা ( নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি) উপর রয়েছে।
ওয়ার্ডটি কলকাতা পৌরসংস্থা কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্র এর একটি অংশ।
৯৯ নং ওয়ার্ড, কলকাতা পৌরসংস্থা

<templatestyles src="Module:Infobox/styles.css"></templatestyles>
ওয়ার্ড নং ৯৯, কলকাতা পৌরসংস্থার একটি প্রশাসনিক বিভাগ কলকাতা পৌরসংস্থার, বরো নং ১০ অংশগুলি আচ্ছাদন যাদবপুর (শ্রী কলোনী), Baghajatin (Vidhyasagar কলোনী) এবং গড়িয়া মধ্যে (গাঙ্গুলী বাগান) এলাকাগুলোর দক্ষিণ কলকাতার মধ্যে, ভারতীয় পশ্চিমবঙ্গ রাজ্য।
৯৯ নং ওয়ার্ডটি রায়পুর রোড (পূর্ব) দ্বারা উত্তরে সীমানাযুক্ত; পূর্বে রাজা সুবোধ চন্দ্র মল্লিক রোড; রায়পুর মন্ডল পাড়া রোডের দক্ষিণে; এবং পশ্চিমে রায়পুর রোড। `
ওয়ার্ডটি কলকাতা পুলিশের নেতাজি নগর থানা দ্বারা পরিবেশিত হয়। 
পাটুলি মহিলা থানার এখতিয়ার রয়েছে দক্ষিণ শহরতলির বিভাগের অধীনস্থ সমস্ত পুলিশ জেলার উপর। নেতাজি নগর, যাদবপুর, কসবা, রিজেন্ট পার্ক, বাঁশদ্রোনি, গারফা এবং পাটুলি।
ভারতের ২০১১ সালের আদমশুমারি অনুসারে, ৯৯ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল ২৬,৭৩৯ জন, যার মধ্যে ১৩,৩০৫ (৫০%) পুরুষ এবং ১৩,৪৩৪ (৫০%) মহিলা। 6 বছরের নিচে জনসংখ্যা ছিল ১,৫১৯ জন। ৯৯ নং ওয়ার্ডে মোট শিক্ষিতের সংখ্যা ছিল ২৪,১৫৮ (৬ বছরের বেশি জনসংখ্যার ৯৫.৭৯%)।
চাঁদপুর বেলগাঁও চা বাগান

চাঁদপুর বেলগাঁও চা বাগান হলো বাংলাদেশের চট্টগ্রাম জেলার বাঁশখালী উপজেলার ১নং পুকুরিয়া ইউনিয়নের পাহাড়ী এলাকার প্রায় ৩৪৭২.৫৩ একর জায়গা জুড়ে বেলগাঁও চা বাগানটি অবস্থিত।
খৈয়াছড়া চা বাগান, ক্লিফটন চা বাগান ও কর্ণফুলী চা বাগানের পরেই মানের দিক থেকে এখানের উৎপাদিত চায়ের যেমন রয়েছে পুষ্টিগুণ, তেমনি এ বাগানের উৎপাদিত চায়ের কদর রয়েছে দেশজুড়ে।
বেলগাঁও চা বাগানটির প্রতিষ্ঠার সঠিক প্রামাণ্য তথ্য পাওয়া যায়নি, লোকমুখে জানা যায় যে ১৯১২ সালে ইংরেজরা বাগানটি শুরু করেন তখন বাগানের ম্যানেজার ছিলেন হিগিন। তবে রেকর্ড পর্যালোচনা করে দেখা যায়, বাঁশখালী উপজেলার লট হল ও লট চানপুর মৌজায় অবস্থিত চাঁদপুর বেলগাঁও চা বাগানটি ১৯৪৭ সালে দেশ বিভাগের পর থেকে মালিকানার অনুপস্থিতিতে অব্যবস্থাপনার সম্মুখীন হয়। ক্রমান্বয়ে বাগানের অধিকাংশ জমি স্থানীয় অধিবাসীদের অবৈধ দখলে চলে যায়। পরবর্তীতে ১৯৬৫ সাল পর্যন্ত রায় বাহাদুর জমিদারের মালিকানায় ছিল। জমিদার রায় বাহাদুরের জন্ম ছিল কু- পরিবারে। তাই এই বাগান পূর্বে কু- চা বাগান নামে খ্যাত ছিল। বর্তমানে চা বাগানটি সিটি গ্রুপ কর্তৃক পরিচালিত হচ্ছে।
মাখনলাল রায়চৌধুরী

ড. মাখনলাল রায়চৌধুরী, শাস্ত্রী (৫ জানুয়ারি ১৯০০ — ২৮ জুন ১৯৬২) ছিলেন একজন বিখ্যাত ইতিহাসবিদ। তবে সাহিত্যিক, শিক্ষাবিদ, ক্রীড়াবিদ ও সমাজসেবী হিসাবেও খ্যাতিমান ছিলেন। 
মাখনলাল রায়চৌধুরীর জন্ম ব্রিটিশ ভারতের অধুনা বাংলাদেশের নোয়াখালী জেলার করপাড়ায়। পিতা মহিমচন্দ্র রায়চৌধুরী ছিলেন প্রখ্যাত আইনবিদ। তিনি নোয়াখালীর জুবিলি হাই স্কুল থেকে বৃত্তিসহ প্রবেশিকা পরীক্ষা পাশ করেন। এরপর তিনি ঢাকা কলেজে বি.এ ক্লাসে ভরতি হন। কিন্তু ১৯২০ খ্রিস্টাব্দে গান্ধীজীর অসহযোগ আন্দোলনে অংশগ্রহণ করায় তিনি করে থেকে বিতাড়িত হন। পরে ১৯২২ খ্রিস্টাব্দে বি.এ পাশ করেন এবং কলকাতার প্রেসিডেন্সি কলেজ থেকে ইতিহাসে প্রথম শ্রেণীতে এম.এ পাশ করেন। এর সঙ্গে তিনি আইন পরীক্ষাতেও উত্তীর্ণ হন। কিছুদিন স্বনামধন্য ঐতিহাসিক যদুনাথ সরকারের অধীনে গবেষণা করেন। 
ইতোমধ্যে তিনি পাটনা কলেজে অধ্যাপনা দিয়ে কর্মজীবন শুরু করেন। পরে ভাগলপুরের টি.এন.বি কলেজে যোগ দেন। এখানে অধ্যাপনাকালে তিনি অধ্যাপক খোদাবক্সের অধীনে "দীন ইলাহি" -র উপর গবেষণা করে কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি লাভ করেন এবং ১৮৩৪ খ্রিস্টাব্দে তিনি "মওয়াট" স্বর্ণপদক লাভ করেন। ১৯৩৭ খ্রিস্টাব্দে তৎকালীন বারাণসীর ওরিয়েন্টাল কলেজ তাকে "শাস্ত্রী" উপাধি প্রদান করে। কলকাতা বিশ্ববিদ্যালয় ১৯৪১ খ্রিস্টাব্দে তাঁর রচিত "স্টেট অ্যান্ড রিলিজিয়ন ইন মুঘল ইন্ডিয়া" শীর্ষক প্রবন্ধের জন্য ডি.লিট প্রদান করে এবং "দ্য দীন ইলাহি অর দ্য রিলিজিয়ন অফ আকবর" গ্রন্থটি প্রকাশ করে। ১৯৪২ খ্রিস্টাব্দে কলকাতা বিশ্ববিদ্যালয়ে 'ইসলামিক হিস্ট্রি' বিভাগ খোলা হলে তিনি অধ্যাপক হিসাবে যোগ দেন।
১৯৪৪ খ্রিস্টাব্দে মিশরের জন্য ঘোষ ট্রাভেলিং ফেলোশিপ লাভ করায় তিনি কায়রোর আল-আজহার বিশ্ববিদ্যালয়ে যান এবং ১৯৪৮ খ্রিস্টাব্দে "মিউজিক ইন ইসলাম" গ্রন্থের জন্য গ্রিফিথ পুরস্কার লাভ করেন। এখানে অবস্থানকালে তিনিই প্রথম আরবি ভাষায় "ভগবদ্গীতা" অনুবাদ করেন। পরে তিনি মিশরের রাজকীয় বিশ্ববিদ্যালয়ে প্রাচ্য ভাষা ও সাহিত্য সংস্কৃতির অধ্যাপক নিযুক্ত হন এবং এই বিশ্ববিদ্যালয়ের প্রতিনিধিত্ব করেন মধ্যপ্রাচ্যের বিভিন্ন দেশে। 
১৯৫০ খ্রিস্টাব্দে তিনি দেশে ফিরে আসেন এবং কলকাতা বিশ্ববিদ্যালয়ে এবার 'ইসলামিক ইতিহাস ও সংস্কৃতি বিভাগ'-র প্রধান অধ্যাপক হন। তিনি কলকাতা বিশ্ববিদ্যালয়ের সিনেট এবং একাডেমিক কাউন্সিলেরও সদস্য ছিলেন। 
মাখনলাল রায়চৌধুরী সাহিত্য অনুরাগী ছিলেন। সাহিত্যকর্মে ও বিভিন্ন সাহিত্য আলোচনায় বিশেষ দক্ষতার পরিচয় পাওয়া যায়। তিনি ইংরাজী ভাষায় "আরবি সাহিত্যের উপর সংস্কৃতের প্রভাব" - শীর্ষক প্রবন্ধ রচনা করে স্যার আশুতোষ স্বর্ণ পদক লাভ করেন। তার রচিত গ্রন্থগুলিরমধ্যে উল্লেখযোগ্য কয়েকটি হল —
সাহিত্যচর্চার পাশাপাশি মাখনলাল ক্রীড়ানুরাগীও ছিলেন। তিনি কলকাতা বিশ্ববিদ্যালয়ের ক্রীড়া বিভাগের অধ্যক্ষ পদে ছিলেন। নিজে কলকাতার আইএফএ শীল্ডের ফুটবল প্রতিযোগিতায় কয়েক বার অংশগ্রহণ করেন। জনসেবাতেও তার বিশেষ অবদান ছিল। ১৯৩৪ খ্রিস্টাব্দের ১৫ ই জানুয়ারি বিহারের মুঙ্গেরে ভূমিকম্পের সময় এবং ১৯৪৩ খ্রিস্টাব্দের মন্বন্তরে সেবাকার্যে নিয়োজিত ছিলেন।
মাখনলাল রায়চৌধুরী ১৯৬২ খ্রিস্টাব্দের ২৮শে জুন পরলোক গমন করেন।
সং মিন-কিউ

সং মিন-কিউ (, ; জন্ম: ১২ সেপ্টেম্বর ১৯৯৯) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব জেওনবুক হুন্দাই মোটরস এবং দক্ষিণ কোরিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।
২০২০ সালে, মিন-কিউ দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। পরবর্তী বছর তিনি দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন। ব্যক্তিগতভাবে, মিন-কিউ বেশ কিছু পুরস্কার জয়লাভ করেছেন, যার মধ্যে ২০২০ সালে কে লিগের বর্ষসেরা যুব খেলোয়াড়ের পুরস্কার জয় অন্যতম।
সং মিন-কিউ ১৯৯৯ সালের ১২ই সেপ্টেম্বর তারিখে দক্ষিণ কোরিয়ার ননসানে জন্মগ্রহণ করেছেন এবং সেখানেই তার শৈশব অতিবাহিত করেছেন।
মিন-কিউ জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
আবুল হাসানাত মোহাম্মদ আবদুল হাই

আবুল হাসানাত মোহাম্মদ আবদুল হাই (১৯০১–২৯ নভেম্বর ১৯৮৩) বাংলাদেশের একজন খ্যাতিমান আলেম, রাজনীতিক, সমাজ সংস্কারক ও লেখক ছিলেন তিনি ১৯৪৬ সালে ব্রিটিশ ভারতের বঙ্গীয় ব্যবস্থাপক সভার সদস্য ছিলেন। ১৯৫৪ সালে তিনি পূর্ববংগীয় প্রাদেশিক আইনসভার সদস্য ছিলেন। ১৯৬৫ সালের পাকিস্তান জাতীয় পরিষদের সদস্য নির্বাচিত হয়ে পার্লামেন্টারি বোর্ডের চীপ হুইপ ও কেন্দ্রীয় শিক্ষা মন্ত্রনালয়ের পার্লামেন্টারি সেক্রেটারি ছিলেন। ১৯৫৪ সালে তিনি পূর্ববঙ্গীয় মুসলিম লীগের সভাপতি ছিলেন। তিনি তার বাড়ির সামনে হাতিয়া দারুল উলুম কামিল স্নাতকোত্তর মাদরাসা প্রতিষ্ঠা করেন।
আবুল হাসানাত মোহাম্মদ আব্দুল হাই ১৯০১ সালে নোয়াখালী জেলার হাতিয়া উপজেলার চর ঈশ্বর ইউনিয়নের তালুকদার গ্রামে জন্মগ্রহণ করেন। তার পিতা মৌলবি আব্দুল গণি বরিশাল সরকারি জেলা স্কুলের আরবী-ফারসীর শিক্ষক ও ভারতের মেদিনীপুর সরকারি জেলা স্কুলের হেড মৌলবী ছিলেন। মাতা আফিফা খাতুন স্থানীয় মুক্তবে ধর্মশিক্ষা দিতেন।
১৯২৮ সালে তিনি কলকাতা আলিয়া মাদ্রাসা থেকে কামিল পাস করে দারুল উলুম দেওবন্দ মাদ্রাসা থেকে উচ্চ শিক্ষা অর্জন করেন।
আবুল হাসানাত মোহাম্মদ আব্দুল হাই কর্মজীবনের শুরুতে ১০ বছর রামগতির নূরিয়া সিনিয়র মাদ্রাসা ও হাতিয়ার আফাজিয়া মাদ্রাসায় শিক্ষকতা করেন। তিনি হাতিয়া, সন্দ্বীপ ও রামগতির কাজীর দায়িত্ব পালন করেন।
তিনি ছিলেন মাওলানা আবদুর রব জৌনপুরীর মুরীদ ও খলিফা। কিছু দিন তিনি বাংলা ও আসামে ধর্মপ্রচারের কাজেও নিয়োজিত ছিলেন। ১৯৪৬ সালে তিনি নোয়াখালী জেলার হাতিয়া উপজেলার চর ঈশ্বর ইউনিয়নের তালুকদার গ্রামে 'দারুল উলুম আলিয়া মাদ্রাসা' নামে একটি কামিল মাদরাসা প্রতিষ্ঠা করেন।
১৯৫৫ সালে মক্কা নগরীতে অনুষ্ঠিত বিশ্ব মুসলিম সম্মেলনে তিনি পাকিস্তানের প্রতিনিধিত্ব করেন। তিনি ১৯৬২ সালে বাগদাদ ও আল্কিন্দি নগরীর সহস্র তম বার্ষিকী উদযাপন অনুষ্ঠানে যোগদানের জন্য একমাত্র রাজনীতিক যিনি পাকিস্তান থেকে আমন্ত্রিত হয়েছিলেন।
আবুল হাসানাত মোহাম্মদ আব্দুল হাই ছাত্রজীবনেই বঙ্গীয় স্টুডেন্টস মুসলিম লীগের রাজনীতিতে সক্রিয় হন। ১৯৩৭ থেকে ১৯৪৭ সাল পর্যন্ত তিনি অল ইন্ডিয়া মুসলিম লীগের কার্যকরি কমিটির সদস্য ছিলেন। অন্যান্য মুসলিম লীগ নেতার ন্যায় তিনিও ব্রিটিশ সরকারের সমর্থক ছিলেন।
১৯৪৬ সালে তিনি ব্রিটিশ ভারতের সাধারণ নির্বাচনে মুসলিম লীগের মনোনীত প্রার্থী হিসেবে নোয়াখালী দক্ষিণ এলাকা থেকে বঙ্গীয় ব্যবস্থাপক সভার সদস্য নির্বাচিত হন। জুলাই ১৯৪৭ সালে অনুষ্ঠিত সিলেটের গণভোটে তিনি পাকিস্তানের পক্ষে সক্রিয় ভূমিকা পালণ করেন।
১৯৫৪ সালের পাকিস্তানের সাধারণ নির্বাচনে তিনি মুসলিম লীগের মনোনীত প্রার্থী হিসেবে পূর্ববাংলা এসেমব্লির (পূর্ববংগীয় প্রাদেশিক আইনসভা) সদস্য নির্বাচিত হন। ১৯৫৪ সালে তিনি পূর্ববঙ্গীয় মুসলিম লীগের সভাপতি নির্বাচিত হন। ১৯৫৮ সালে প্রেসিডেন্ট আইয়ুব খাঁ কর্তৃক সামরিক আইন জারি পর্যন্ত তিনি পূর্ব পাকিস্তানের আইন পরিষদের সদস্য ছিলেন।
১৯৬২ সালে মুসলিম পারিবারিক আইন প্রণয়ন কমিটির তিনি সদস্য ছিলেন। ১৯৬৩ সালে তিনি পাকিস্তান সরকারের ইসলামিক উপদেষ্টা কমিটির সদস্য নিযুক্ত হন। ১৯৬৫ সালের পাকিস্তান সাধারণ নির্বাচনে তিনি মুসলিম লীগের মনোনীত প্রার্থী হিসেবে নোয়াখালী থেকে জাতীয় পরিষদের সদস্য নির্বাচিত হয়ে পার্লামেন্টারি বোর্ডের চীপ হুইপ ও কেন্দ্রীয় শিক্ষা মন্ত্রনালয়ের পার্লামেন্টারি সেক্রেটারি পদে নিয়জিত করা হয়।
তিনি ১৯৬৮ সালে রাজনীতি থেকে অবসর গ্রহণ করেন।
আবুল হাসানাত মোহাম্মদ আবদুল হাই ২৯ নভেম্বর ১৯৮৩ সালে ঢাকায় মৃত্যুবরণ করেন। তাকে নোয়াখালী জেলার হাতিয়া উপজেলার চর ঈশ্বর ইউনিয়নের তালুকদার গ্রামের পারিবারিক কবরস্থানে সমাহিত করা হয়।
ড. নো (চলচ্চিত্র)

ড. নো হল টেরেন্স ইয়াং পরিচালিত ১৯৬২ সালের একটি গুপ্তচরবৃত্তিক চলচ্চিত্র। এটি ইয়ান ফ্লেমিংয়ের একই নামের ১৯৫৮ সালের উপন্যাসের উপর ভিত্তি করে তৈরি। শন কনারি, উরসুলা আন্দ্রেস, জোসেফ উইজম্যান এবং জ্যাক লর্ড অভিনীত, এটি জেমস বন্ড চলচ্চিত্র ধারাবাহিকের প্রথম চলচ্চিত্র, এবং এটি রিচার্ড মাইবাম, জোহানা হারউড এবং বার্কলি ম্যাথার দ্বারা রূপান্তরিত হয়েছিল। ছবিটি প্রযোজনা করেছিলেন হ্যারি সল্টজম্যান এবং অ্যালবার্ট আর ব্রকোলি, একটি অংশীদারত্ব যা ১৯৭৫ সাল পর্যন্ত অব্যাহত ছিল। এটি ১৯৬৩ সালের ফ্রম রাশিয়া উইথ লাভ চলচ্চিত্র অনুসরণ করে নির্মিত হয়েছিল।
জয়েন্ট স্টাফ হেডকোয়ার্টার (পাকিস্তান)

জয়েন্ট স্টাফ হেডকোয়ার্টার হলো জয়েন্ট স্টাফ অপারেশন সচিবালয় এবং জয়েন্ট চীফস অফ স্টাফ কমিটির প্রধান সদর দপ্তর যা রাওয়ালপিন্ডিতে ১৯৭১ সালের ভারত-পাকিস্তান যুদ্ধের পরে প্রতিষ্ঠিত হয়। এটি পাকিস্তান সেনাবাহিনীর জেনারেল হেডকোয়ার্টার্সের পাশে অবস্থিত। জয়েন্ট স্টাফ হেডকোয়ার্টার পাকিস্তান সশস্ত্র বাহিনীর প্রধান সদর দফতর এবং প্রতিরক্ষা ও কৌশলগত উন্নয়ন সম্পর্কিত সংশ্লিষ্ট কর্তৃপক্ষের দায়িত্ব পালন করে।
পাকিস্তান সশস্ত্র বাহিনীর তিনটি শাখার মধ্যে সমন্বয়, কমান্ড এবং যোগাযোগ উন্নত করার জন্য জয়েন্ট স্টাফ হেডকোয়ার্টার স্থাপন করা হয়েছিল।
নৌ সদর দপ্তর (পাকিস্তান)

নৌ সদর দপ্তর হলো পাকিস্তান নৌবাহিনীর সদর দপ্তর যা ১৯৪৭ সালে করাচিতে প্রতিষ্ঠিত হয়েছিল। ১৯৭৫ সালের ১৫ মার্চ এটি ইসলামাবাদে স্থানান্তরিত হয়। প্রাথমিকভাবে এটি ইসলামাবাদইসলামাবাদের জি-৬ সেক্টরের একটি সরকারি সচিবালয় ভবনে রাখা হয়েছিল এবং পরে সেক্টর ই-৮-এ স্থানান্তরিত করা হয়।
বিমানবাহিনী সদর দপ্তর (পাকিস্তান)

বিমানবাহিনী সদর দপ্তর হল পাকিস্তান বিমানবাহিনীর সদর দপ্তর, যা ইসলামাবাদে অবস্থিত। প্রাথমিকভাবে এটি পেশোয়ারে ১৫ আগস্ট ১৯৪৭ সালে প্রতিষ্ঠিত হয়েছিল। পরে এটি ১ জুন ১৯৪৮ সালে করাচিতে এবং ১৯৬০ সালে পেশোয়ারে ফিরে আসে। ১৯৮৩ সালে রাজধানী শহরে সকল সশস্ত্র বাহিনীর সদর দপ্তর রাখার সিদ্ধান্ত নেওয়ার পর ইসলামাবাদে বিমান সদর দপ্তর নির্মাণ শুরু হয়। ১ আগস্ট ২০০৫-এ সদর দপ্তর চাকলালা, রাওয়ালপিন্ডি থেকে ইসলামাবাদে স্থানান্তরিত হয়। ইসলামাবাদে সদর দপ্তর ভবন নির্মাণের সময় প্রধান কার্যালয়গুলি পিএএফ ঘাঁটি চাকলালায় অবস্থিত ছিল।
যৌথ ঘূর্ণিঝড় সতর্কতা কেন্দ্র

জয়েন্ট টাইফুন ওয়ার্নিং সেন্টার (বা JTWC; বাংলা: যৌথ ঘূর্ণিঝড় সতর্কতা কেন্দ্র) হচ্ছে পার্ল হারবার, হাওয়াইয়ে যুক্তরাষ্ট্রের নৌবাহিনী ও বিমান বাহিনীর একটি যৌথ কমান্ড। জিটিডব্লিউসি উত্তর-পশ্চিম প্রশান্ত মহাসাগর, দক্ষিণ প্রশান্ত মহাসাগর এবং ভারত মহাসাগরে মার্কিন প্রতিরক্ষা দপ্তর এবং অন্যান্য মার্কিন সরকারী সংস্থাগুলোর সমস্ত শাখার জন্য ক্রান্তীয় ঘূর্ণিঝড়ের সতর্কতা জারি করার দায়িত্ব পালন করে থাকে। তাদের সতর্কতাগুলো প্রাথমিকভাবে সামরিক জাহাজ এবং বিমানের পাশাপাশি বিশ্বের অন্যান্য দেশের সাথে যৌথভাবে পরিচালিত সামরিক স্থাপনাগুলোর সুরক্ষার উদ্দেশ্যেও করা হয়ে থাকে।
এটির যুক্তরাষ্ট্র নৌবাহিনীর উপাদানগুলো নৌবহরসংক্রান্ত আবহাওয়াবিদ্যা ও সমুদ্রবিজ্ঞানের কমান্ডের সাথে সম্পৃক্ত।
জয়েন্ট টাইফুন ওয়ার্নিং সেন্টার এর সূচনা কার্যক্রম ১৯৪৫ থেকে পাওয়া যায়; যখন ১৯৪৪ খ্রিস্টাব্দের ডিসেম্বরে কোবরা এবং ১৯৪৫ খ্রিস্টাব্দের জুনে কনি ঘূর্ণিঝড় আঘাত করে, যেটি মানুষ ও জাহাজের উল্লেখযোগ্য ক্ষতি করেছিল। এই দুটির পাশাপাশি আরো একাধিক ঘূর্ণিঝড়ের পরে গুয়াম দ্বীপে নৌবাহিনীর আবহাওয়া কেন্দ্র বা ঘূর্ণিঝড়ের আভাসকেন্দ্র প্রতিষ্ঠিত হয়েছিল। সেসময়ে তিনটি নৌবাহিনী এবং দুটি বিমান বাহিনীর একটি ইউনিটের কেন্দ্রটি প্রশান্ত মহাসাগরীয় অঞ্চলে গ্রীষ্মমণ্ডলীয় ঘূর্ণিঝড় নির্ণয় এবং সতর্কতার জন্য দায়িত্ব পালন করত। পরবর্তী কয়েক বছর ধরে কেন্দ্রগুলোর মধ্যে গ্রীষ্মমণ্ডলীয় সতর্কতাগুলোর সমন্বয় বিভিন্ন যোগাযোগ সমস্যার কারণে কখনও কখনও কঠিন বা অসম্ভব ছিল। ১৯৫৮ সালে, মার্কিন যুক্তরাষ্ট্রের প্রতিরক্ষার আবহাওয়া পরিষেবা বিভাগ এবং জাতীয় আবহাওয়া ব্যুরো প্রশান্ত মহাসাগর কমান্ডে যৌথ আবহাওয়া কমিটি গঠন করে এবং ঘূর্ণিঝড় বিশ্লেষণ এবং পূর্বাভাসের জন্য একটি যৌথ নৌবাহিনী এবং বিমান বাহিনী কেন্দ্র গঠনের প্রস্তাব দেয়। পরবর্তীকালে সমস্যাটি গবেষণা করার জন্য একটি কমিটি গঠন করা হয় যা ১৯৫৯ সালের জানুয়ারিতে একটি প্রতিবেদন জমা দেয়, যা কেন্দ্রটি স্থাপনের সুপারিশ করছিল। প্রতিবেদন এবং মার্চ ১৯৫৯ সালের বার্ষিক গ্রীষ্মমণ্ডলীয় ঘূর্ণিঝড় সম্মেলনে উপনীত সিদ্ধান্তের উপর ভিত্তি করে, যৌথ আবহাওয়া কমিটি আনুষ্ঠানিকভাবে, কমান্ডার ইন চিফ, যুক্তরাষ্ট্রের প্যাসিফিক কমান্ড (CINCPAC)-কে একটি যৌথ ঘূর্ণিঝড় সতর্কীকরণ কেন্দ্র স্থাপনের জন্য আহ্বান জানায়। CINCPAC পরবর্তীকালে জয়েন্ট চিফ অফ স্টাফের কাছে আবেদন করে, যিনি নৌবাহিনীর আবহাওয়া কেন্দ্রের কমান্ডারের অধীনে পহেলা মে, ১৯৫৯ থেকে কেন্দ্রটি স্থাপনের কার্যকরী অনুমতি দিয়েছিলেন।
কেন্দ্রটি প্রায় ৩৭জন মার্কিন বিমান বাহিনী এবং নৌবাহিনীর কর্মী দ্বারা পরিচালিত হয়। জিটিডব্লিউসি তার কার্য সফল করতে বেশ কয়েকটি স্যাটেলাইট সিস্টেম এবং সেন্সর, রাডার, পৃষ্ঠ এবং উপরের স্তরের সিনপটিক ডাটার পাশাপাশি বায়ুমণ্ডলীয় মডেল ব্যবহার করে।
মারিউপোল

মারিউপোল (, ; ; also ; ; ) ইউক্রেনের দশম বৃহত্তম ও দোনেৎস্ক অঞ্চলের দ্বিতীয় বৃহত্তম শহর। শহরটি ইউক্রেনের দক্ষিণ-পূর্বে, কালমিয়াস এবং কালচিক নদীর মুখে আজভ সাগরের উত্তর উপকূলে অবস্থিত। শহরটি ১৭৭৮ সালে ক্রিমিয়ার গ্রীক বসতি স্থাপনকারীদের দ্বারা প্রতিষ্ঠিত হয়েছিল। এখন শহরটি প্রধানত (৯০%) ইউক্রেনীয় এবং রাশিয়ানদের দ্বারা জনবহুল। ২০২১ সালে জনসংখ্যা ৪০০,০০০ এর বেশি বাসিন্দা। অর্থনীতির প্রধান খাতগুলি হল ধাতুবিদ্যা, যান্ত্রিক প্রকৌশল, পরিবহন (রেলওয়ে স্টেশন, বাণিজ্যিক সমুদ্র বন্দর, মহাসড়ক, নগর পরিবহন: বাস, ট্রাম, ট্রলিবাস)। বেশ কয়েকটি উচ্চ শিক্ষা প্রতিষ্ঠান, ক্রীড়া সুবিধা (ইনডোর স্টেডিয়াম, ইনডোর স্কেটিং রিঙ্ক), একটি থিয়েটার, আধুনিক সিনেমা এবং বিনোদন পার্ক। একটি উচ্চ শিল্প এবং বৈজ্ঞানিক সম্ভাবনা, একটি উন্নত পরিবহন পরিকাঠামো, আর্থিক প্রতিষ্ঠানের একটি বৃহৎ নেটওয়ার্ক এবং একটি অনুকূল ব্যবসায়িক জলবায়ু সহ শহরটি ইউক্রেনের বিনিয়োগের জন্য সবচেয়ে আকর্ষণীয় স্থানগুলির মধ্যে একটি। সমুদ্র উপকূলবর্তী ছুটি পছন্দ করে এমন পর্যটকদের জন্য শহরের আকর্ষণ রয়ে গেছে: প্রচুর পরিমাণে সূর্য, সমুদ্রের বায়ু ওজোন এবং খনিজ লবণে পরিপূর্ণ। ঐতিহ্যগত বিনোদনের পাশাপাশি, পর্যটকরা অনুষ্ঠান, সাংস্কৃতিক, শিক্ষামূলক এবং গ্যাস্ট্রোনমিক পর্যটনে আগ্রহী।
২০২২ সালে, শহরটি রাশিয়ান সেনাবাহিনী দ্বারা সম্পূর্ণরূপে ধ্বংস হয়ে যায়।রাশিয়ান আক্রমণের আগে, মারিউপোল ইউক্রেনের বসবাসের জন্য সেরা ১০টি শহরের মধ্যে ছিল এবং সবচেয়ে জনবহুল শহরগুলির মধ্যে একটি ছিল।
ডোনেটস্ক অঞ্চলের দক্ষিণে মারিউপোল একটি বড় চিকিৎসা কেন্দ্র।
সরকারি হাসপাতালের তালিকা (২০২১):
কলিং কোড +৩৮০ ৬২৯
২৪শে ফেব্রুয়ারী, ২০২২ তারিখে, রাশিয়া কামান, ড্রোন, বিমান, ভারী অস্ত্র এবং নৌবাহিনী ব্যবহার করে শহরটিতে আক্রমণ শুরু করে অবরোধের সবচেয়ে উল্লেখযোগ্য ঘটনাগুলির মধ্যে একটি ছিল মারিউপোল ড্রামা থিয়েটারে রাশিয়ান বাহিনীর বোমা হামলা, যেখানে কয়েক হাজার বেসামরিক লোক লুকিয়ে ছিল।
অবরোধের সমাপ্তি ঘটে প্রায় ৯০% ভবন ধ্বংসের মাধ্যমে: ২,৩৪০টি আবাসিক ভবন, ৬১,২০০টি ব্যক্তিগত বাড়ি, ৭টি হাসপাতাল, ৪টি ক্লিনিক, ৫৭টি স্কুল, ৭টি বিশ্ববিদ্যালয়, ৭০টি কলেজ, ৩টি প্রসূতি হাসপাতাল। ১০০,০০০ ইউক্রেনীয়র মৃত্যু এবং আজভস্টাল প্ল্যান্ট থেকে সৈন্য প্রত্যাহার ।
রাশিয়ানরা তাদের কর্মকাণ্ডকে ন্যায্যতা দেওয়ার জন্য "নাগরিকরা তাদের মুক্তকারীদের ধন্যবাদ জানাচ্ছে" - এই ধরণের মিথ্যা সংবাদ প্রতিবেদন ব্যবহার করেছিল। এছাড়াও, একটি গুরুতর যুদ্ধাপরাধ ছিল "পরিস্রাবণ" শিবির তৈরি করা (রাশিয়ান: Фильтрационные лагеря России на Украине), যেখানে সকল বয়সের এবং সামাজিক মর্যাদার মানুষকে নির্মূল করা হয়েছিল। রাশিয়ানরা পুরো ইউক্রেনীয় পরিবারকে হত্যা করেছিল এবং তাদের সন্তানদের রাশিয়ায় নিয়ে গিয়েছিল
২০১৪ সালে, ইউক্রেনে রাশিয়ার সামরিক আক্রমণ শুরু হওয়ার সাথে সাথে, শহরটি কিছুক্ষণের জন্য রাশিয়ার দখলে চলে যায়, কিন্তু ইউক্রেনীয় সেনাবাহিনী এটি মুক্ত করে। ২০২১ সালে, রাশিয়ান এবং ইউক্রেনীয় সামরিক বাহিনীর মধ্যে ছোটখাটো সংঘর্ষ হয় ।রাশিয়ায়, পুতিনের অধীনে, সোশ্যাল মিডিয়ায় "যুদ্ধ" বা "আক্রমণ" শব্দগুলি লেখা মন্তব্য পোস্ট করার জন্য লোকেদের কারাদণ্ড দেওয়া হয়েছিল। আনুষ্ঠানিকভাবে, রাশিয়া তার সমস্ত অপরাধ অস্বীকার করে এবং ইউক্রেনের আক্রমণকে একটি বিশেষ সামরিক অভিযান বলা হয়, কারণ একটি বিশেষ অভিযানের সময় রাষ্ট্রপতির রাশিয়ান ক্ষয়ক্ষতি লুকানোর অধিকার রয়েছে ।
রাশিয়ার সমস্ত যুদ্ধবিরোধী বিক্ষোভ পুলিশ নির্মমভাবে দমন করেছিল, বিশেষ করে ২০২২ সালের মার্চ মাসে, যখন যুদ্ধবিরোধী সমাবেশে অংশগ্রহণের জন্য ১৫,০০০ জনকে গ্রেপ্তার করা হয়েছিল .।
ইতিহাসের কাঠগড়ায় হযরত মুআবিয়া রা.

ইতিহাসের কাঠগড়ায় হযরত মুআবিয়া রা. () ইসলামের নবী মুহাম্মদ (স.)–এর সাহাবী মুআবিয়া ইবনে আবু সুফিয়ানকে নিয়ে লিখিত একটি সুক্ষ্ম বিশ্লেষণধর্মী গ্রন্থ। ১৯৭১ সালে এই গ্রন্থটি রচনা করেন পাকিস্তানি ইসলামি পণ্ডিত ও বিচারক মুহাম্মদ তাকি উসমানি। এটি মূলত জামায়াতে ইসলামীর প্রতিষ্ঠাতা আবুল আ'লা মওদুদীর লিখিত "খিলাফত ও রাজতন্ত্র" –এর জবাবে রচিত হয়েছে। মওদুদী তার বইয়ে মুআবিয়ার রাজনীতি, শাসন ব্যবস্থা নিয়ে যেসব অভিযোগ উত্থাপন করেছেন, মুহাম্মদ তাকি উসমানি তাত্ত্বিকভাবে তার জবাব দিয়েছেন। বইটির উর্দু নাম ""হযরত মুআবিয়া আওর তারিখি হাকিকাহ"" যার অর্থ হযরত মুআবিয়া এবং ঐতিহাসিক সত্য। মূল বইয়ের পৃষ্ঠা সংখ্যা ৩২৭। ""ইতিহাসের কাঠগড়ায় হযরত মুআবিয়া রা."" নামে ১৯৮৭ সালে বইটির বঙ্গানুবাদ করেছেন আবু তাহের মিসবাহ।
গ্রন্থটির ভূমিকায় লেখক তাকি উসমানি গ্রন্থটি রচনার প্রেক্ষাপট তুলে ধরেছেন। ইসলামের আলোকে সাহাবীর গুরুত্ব ও প্রথম মুয়াবিয়ার অবদান বর্ণনা করার পর তিনি লিখেন, 
গ্রন্থটির শুরুতে লেখক মুআবিয়ার উপর আরোপিত বিভিন্ন অভিযোগের জবাব দিয়েছেন। তারপর সাহাবা সম্পর্কীয় কিছু মৌলিক আলোচনা ও মুআবিয়ার ব্যক্তি চরিত্র অবদান তুলে ধরেছেন। মুআবিয়ার উপর আরোপিত বিভিন্ন অভিযোগের জবাবের মধ্যে রয়েছে: মুআবিয়ার বিদআত জারি করা, দিয়তের অর্থ আত্মসাৎ, গনীমতের অর্থ আত্মসাৎ, হযরত আলীকে গালমন্দ করা, যিয়াদকে ভ্রাতৃমর্যাদা দান, প্রশাসকদের স্বেচ্ছাচার, হাজার বিন আদীর মৃত্যুদণ্ড, মুআবিয়া ও বাকস্বাধীনতা, ইয়াযিদের মনোনয়ন, শরীয়তের দৃষ্টিতে পরবর্তী খলীফার মনোনয়ন, মুআবিয়ার চোখে ইয়াযিদ, মুগীরার ভূমিকা, বাইআত গ্রহণে অসদুপায় অবলম্বন, হুসাইন-এর ভূমিকা। কয়েকটি মৌলিক আলোচনার মধ্যে রয়েছে: সাহাবাদের আদালত ও ন্যায়পরতা, ঐতিহাসিক বর্ণনার প্রকৃতি, মুআবিয়ার খিলাফতের সঠিক মূল্যায়ন, বালাকোটের শহীদের দৃষ্টিতে একটি জরুরী কথা। মুআবিয়ার ব্যক্তি-চরিত্র, অবদান অংশে আছে: মুআবিয়ার ইসলাম গ্রহণ, নবীর সাথে নিবিড় সম্পর্ক, সাহাবাদের দৃষ্টিতে মুআবিয়া, তাবেয়ীদের চোখে মুআবিয়া, সংক্ষিপ্ত জীবনালেখ্য, শাসক মুআবিয়া, দৈনন্দিন কর্মসূচী, সহনশীলতা ও কোমল ব্যবহার, নবীপ্রেম, নবীর প্রতি অখণ্ড আনুগত্য, সরল অনাড়ম্বর জীবন, ইলম ও প্রজ্ঞা, নির্দোষ কৌতুক, ওয়াফাত।
লেখক মুয়াবিয়া কর্তৃক ইয়াজিদের মনোনয়নের নিয়ে শাহ ওয়ালীউল্লাহ দেহলভী, মাওয়ার্দী, আবি ইয়ালা আল-ফাররা হাম্বলী, ইবনে খালদুন, তাবারী, ইবনে-ই-কুতাইবা দিনাওয়ারী, ইবনে কাছির, আল-যাহাবী, সুয়ুতি, আল-বালাজুরি, কাজী ইবনে আল-আরাবি, ইবনে আল-হামাম, ইবনে তাইমিয়া প্রমুখ ইসলামি পণ্ডিতদের মতামত নিয়ে আলোচনা করে এই সিদ্ধান্তে উপনীত হন যে শাসক খলিফা মুয়াবিয়া কর্তৃক ইয়াজিদের মনোনয়ন ইসলামি আইনের সাথে সাথে রাজনৈতিক বুদ্ধিমত্তার সাথে বেশ সামঞ্জস্যপূর্ণ ছিল; এটি প্রকৃতপক্ষে ইসলামি উম্মাহর সর্বোত্তম স্বার্থে করা হয়েছিল এবং মুয়াবিয়ার জন্য কোনো অপ্রকৃত উদ্দেশ্যকে দায়ী করা যায় না। ইয়াজিদের মনোনয়নের বৈধতার সর্বোত্তম প্রমাণ পাওয়া যায় সাহাবায়ে কেরাম এবং উম্মাহর অন্যান্য গণ্যমান্য ব্যক্তিদের ঐকমত্য থেকে।
আফশিন বে

আফশিন বে (; আনু. ১০১৬–১০৭৭) ১১শ শতকে সেলজুক সাম্রাজ্যের একজন খোরাসানি তুর্কমেনীয় কমান্ডার ছিলেন। তিনি তিনজন সুলতানের দায়িত্ব পালন করেছিলেন: চাঘরি বেগ, আল্প আরসালান এবং মালিক শাহ প্রথম । ১০৭৭ খ্রিস্টাব্দের পর তিনি অদৃশ্য হয়ে গেছেন বলে বিশ্বাস করা হয়।
তরুণ আফশিন ১০১৬ সালে চাঘরি বিন মিকাইল বিন সালজুকের চাকরিতে যোগ দিয়েছিলেন এবং তার অভিযানে তাকে সহায়তা করেছিলেন। ১০৬৪ সালে, তিনি বাইজেন্টিয়ামে সেলজুকদের দখল করার জন্য দায়িত্ব পান। তিনি অনেকগুলো শহর জয় করেন যা আজও তুরস্কের অধীনে রয়ে গেছে। তার অসম কৃতিত্বের কারণে, তিনি বাইজেন্টাইনদের এক তিক্ত শত্রু হয়ে উঠেছিলেন এবং হোশিনের কাছে বন্দী হন (পরে মুক্তিপণের বিনিময়ে মুক্তি পান)। তিনি মালাতিয়ায় বাইজেন্টাইনদের পরাজিত করতে দানিশমন্দ রাজবংশের আমির গুমুস্তগীনের সঙ্গে যৌথভাবে কাজ করেন। ১০৬৬ খ্রিস্টাব্দে, বে নূর পাহাড়ে অভিযান চালান। ১০৬৭ খ্রিস্টাব্দে, তিনি কায়সেরি এবং কিলিকিয়া দখল করেন। তার সম্রাট আল্প আরসালান তার এই সামরিক কৃতিত্বে খুশী হয়েছিলেন। পরে আফশিন বে জর্জিয়ান অঞ্চলে অভিযান চালান। ১০৭০ খ্রিস্টাব্দে, আফশিন বে তার ১০,০০০ সৈন্যদের সাথে আরেকটি বাইজেন্টাইন সেনাবাহিনীকে পরাজিত করে। এসব ঘটনার মধ্যেই হঠাৎ, একজন সেলজুক কমান্ডার আফশিনের ভাইকে হত্যা করে এবং আফশিন তাকে প্রতিশোধের জন্য হত্যা করে ফেলেন। এই ঘটনার ফলে আফশিন পলায়নের চিন্তা করেন এবং আনাতোলিয়ার দিকে পালিয়ে যান, পথে এলাকা জয় করতে থাকেন। কিছু সময় অতিবাহিত হওয়ার পর, আফশিন আল্প আরসালানের সাথে সন্ধি করেন এবং বিজিত এলাকাগুলো আল্পকে দিয়ে দেন। ১০৭১ খ্রিস্টাব্দে আফশিন সেলজুক কমান্ডার হিসেবে মালাজগির্দের যুদ্ধে অংশগ্রহণ করেন। ১০৭৭ খ্রিস্টাব্দে, মালিক শাহ প্রথম আফশিন বেসহ বেশ কয়েকজন সেনাপতিকে তার ভাই তুতুশের নেতৃত্বে স্থানান্তরিত করেন। বিদ্রোহ দমন করতে আফশিনকে আলেপ্পোতে পাঠানো হয়েছিল। কিন্তু তাদের মধ্যে মতবিরোধ ঘটে এবং আফসিন নিখোঁজ হন।
"", একটি ঐতিহাসিক ডকুড্রামায় তাকে শ্রদ্ধার সাথে উল্লেখ করা হয়েছে। তার চরিত্রে অভিনয় করেছেন
১১২ নং ওয়ার্ড, কলকাতা পৌরসংস্থা

<templatestyles src="Module:Infobox/styles.css"></templatestyles>
ওয়ার্ড নং ১১২, কলকাতা পৌরসংস্থা কলকাতা পৌরসংস্থার বরো নং ১১-র একটি প্রশাসনিক বিভাগ। এটি ভারতীয় রাজ্য পশ্চিমবঙ্গ এ টালির নালা (আদিগঙ্গা)র দক্ষিণে বাঁশদ্রোণী (রানিয়া-রায় নগর) এবং ব্রহ্মপুর এর প্রান্তস্থ এলাকা নিয়ে গঠিত।
১১২ নং ওয়ার্ডটি টালির নালা (আদি গঙ্গা) দ্বারা উত্তরে সীমানাযুক্ত; পূর্বে বিধান পল্লী রোড, বকশিপল্লী রোড, নাথপাড়া রোড, ঋষি রাজনারায়ণ রোড এবং শেখপাড়া রোড; দক্ষিণে শেখপাড়া রোড এবং রায়নগর মৌজার দক্ষিণ সীমানা; এবং পশ্চিমে এইচ এল সরকার রোড এবং পীর পুকুর রোড।
ওয়ার্ডটি কলকাতা পুলিশের বাঁশদ্রোনি থানা দ্বারা পরিবেশিত হয়। 
পাটুলি মহিলা থানার এখতিয়ার রয়েছে দক্ষিণ শহরতলির বিভাগের অধীনে সমস্ত পুলিশ জেলার উপর, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি। 
ভারতের ২০১১ সালের আদমশুমারি অনুসারে, ১১২ নং ওয়ার্ড, কলকাতা মিউনিসিপ্যাল কর্পোরেশনের মোট জনসংখ্যা ছিল ৩২,৪০৪ জন, যার মধ্যে ১৬,৩০৯ (৫০%) পুরুষ এবং ১৬,০৯৫ (৫০%) মহিলা। ৬ বছরের নিচে জনসংখ্যা ছিল ২,৩৪৫ জন। ১১২ নং ওয়ার্ডে মোট শিক্ষিতের সংখ্যা ছিল ২৭,৮০৪ (৬ বছরের বেশি জনসংখ্যার ৯২.৫০%)।
দেবেন মাহাতো সরকারি মেডিক্যাল কলেজ ও হাসপাতাল

দেবেন মাহাতো সরকারি মেডিক্যাল কলেজ ও হাসপাতাল একটি পূর্ণাঙ্গ সরকারি চিকিৎসা মহাবিদ্যালয়। এটি ২০২০ সালে প্রতিষ্ঠিত হয়েছিল। কলেজটি ব্যাচেলর অব মেডিসিন অ্যান্ড সার্জারি (এমবিবিএস) ডিগ্রি প্রদান করে। নার্সিং ও প্যারা-মেডিক্যাল কোর্সও প্রদান করা হয়। কলেজের সঙ্গে যুক্ত হাসপাতালটি পুরুলিয়ার অন্যতম বড় হাসপাতাল।
পশ্চিমবঙ্গে রাজনৈতিক পালাবদল ২০১১ সালে ঘটে। এর পরে, রাজ্য সরকার পুরুলিয়া শহরের নিকট হাতোয়াড়ায় সুপার স্পেশ্যালিটি হাসপাতাল গড়তে উদ্যোগী হয়। সেই অনুযায়ী সুপার স্পেশ্যালিটি হাসপাতাল গড়ার কাজও শুরু হয়। রাজ্য সরকার ২০১৬ সালে "পুরুলিয়ায় মেডিক্যাল কলেজ" তৈরির কথা ঘোষণা করে। হাতোয়াড়া ক্যাম্পাসেই মেডিক্যাল কলেজের পরিকাঠামো গড়ে তোলার কাজ শুরু হয়। রাজ্য সরকারের পক্ষ থেকে ২০১৮ সালে কলেজের অনুমোদনের জন্য আবেদন করা হয়। এর পরে ২০১৯ সালের মে মাসে মেডিক্যাল কাউন্সিল অব ইন্ডিয়া (এমসিআই)-এর প্রতিনিধিরা কলেজ পরিদর্শন করেন। পরিকাঠামোগত কিছু ত্রুটি পরিলক্ষিত হওয়ার জন্য মেডিক্যাল কাউন্সিল অব ইন্ডিয়া মেডিক্যাল কলেজের প্রয়োজনীয় অনুমোদন প্রদান করা থেকে বিরত থাকে। পুনরায় ২০২০ সালের সেপ্টেম্বরে ন্যাশন্যাল মেডিক্যাল কাউন্সিলের আওতাধীন ‘মেডিক্যাল অ্যাসেসমেন্ট অ্যান্ড রেটিং বোর্ড’-এর প্রতিনিধিরা পুরুলিয়া মেডিক্যাল কলেজ পরিদর্শনে করেন। ‘মেডিক্যাল অ্যাসেসমেন্ট অ্যান্ড রেটিং বোর্ড’ ২০২০ সালের অক্টোবর মাসে মেডিক্যাল কলেজের অনুমোদন প্রদান করে। অনুমোদনপত্র ২০২০ সালের ১৯ই অক্টোবর কলেজ কর্তৃপক্ষের নিকট পৌঁছায়। কলেজটি প্রথম শিক্ষাবর্ষ ১০০ টি আসনের অনুমোদন লাভ করে।
কলেজটি শিক্ষাবর্ষ ২০২০-২১ শিক্ষাবর্ষ থেকে পড়ুয়াদের ভর্তি নিতে শুরু করে।
মেডিক্যাল কলেজ হাসপাতাল হাতুয়াড়াতে ১৭ একর জমির উপর অবস্থিত।
দেবেন মাহাতো সরকারি মেডিক্যাল কলেজ ও হাসপাতালে শিক্ষার্থীদের এমবিবিএস কোর্সে শিক্ষা ও প্রশিক্ষণ প্রদান করে।
কলেজটি ওয়েস্ট বেঙ্গল ইউনিভার্সিটি অব হেলথ সায়েন্সেসের থেকে অনুমোদিত এবং ন্যাশনাল মেডিকেল কমিশন দ্বারা স্বীকৃত।
১০৬ নং ওয়ার্ড, কলকাতা পৌরসংস্থা

১০৬ নং ওয়ার্ড, কলকাতা পৌরসংস্থা কলকাতা পৌরসংস্থার, বরো নং ১২এর একটি প্রশাসনিক বিভাগ। এটি হালতু (নন্দী বাগান - কায়স্থপাড়া-রামলাল বাজার-শান্তি পল্লী-পূর্বাচল-উত্তর পূর্বাচল-ইউনিক পার্ক-সাফুইপাড়া-সুখপল্লি-গীতাঞ্জলি পার্ক-কালিতলা-কালিকাপুর) অঞ্চল নিয়ে গঠিত এবং ভারতের পশ্চিমবঙ্গ রাজ্যের দক্ষিণ কলকাতায় অবস্থিত।
১০৬ নং ওয়ার্ডটি উত্তরে কায়স্থপাড়া রোড, পি. মজুমদার রোড এবং খাল; পূর্বে ইস্টার্ন মেট্রোপলিটন বাইপাস এবং পঞ্চান্নগ্রাম খাল; দক্ষিণে ফিডার ক্যানাল, বিবেকানন্দ সরণি এবং কালিকাপুর রোড; এবং পশ্চিমে গড়ফা মেইন রোড।
ওয়ার্ডটি কলকাতা পুলিশের কসবা থানা দ্বারা পরিবেশিত হয়। 
পাটুলি মহিলা থানার দক্ষিণ শহরতলির বিভাগের অধীনে সমস্ত পুলিশ থানার উপর এখতিয়ার রয়েছে, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি। 
ভারতের ২০১১ সালের আদমশুমারি অনুসারে, ১০৬ নং ওয়ার্ডের মোট জনসংখ্যা ছিল ৪০,৬১৮ জন, যার মধ্যে ২০,৪৬৬(৫০%) পুরুষ এবং ২০,১৫২ (৫০%) মহিলা। ৬ বছরের নিচে জনসংখ্যা ছিল ২,৮৯৪ জন। ১০৬ নং ওয়ার্ডে মোট শিক্ষিতের সংখ্যা ছিল ৩৫,০৭১ (৬ বছরের বেশি জনসংখ্যার ৯২.৯৭%)। 
ওয়ার্ডটি কলকাতা পৌরসংস্থার কাউন্সিল নির্বাচনী এলাকা গঠন করে এবং যাদবপুর বিধানসভা কেন্দ্রর একটি অংশ।
গজনীর যুদ্ধ (১১১৭)

গজনীর যুদ্ধ ১১১৭ খ্রিস্টাব্দে সালে গজনীর বাহরামের ক্ষমতাকে সমর্থনকারী সেলজুক বাহিনী এবং বাহরামের ভাই গজনীর ক্ষমতাসীন সুলতান আরসলান শাহের সেনাবাহিনীর মধ্যে সংঘটিত হয়েছিল।
১১১৫ খ্রিস্টাব্দে গজনীর মাসউদ তৃতীয়ের মৃত্যুর পর সিংহাসনের জন্য একটি উত্তপ্ত প্রতিদ্বন্দ্বিতা আরম্ভ হয়। সেই বছর শিরজাদ সিংহাসনে আরোহণ করেন। কিন্তু তিনি পরের বছরই তার ছোট ভাই আরসালানের হাতে নিহত হন। আরসালান আবার তার আরেক ভাই বাহরামের বিদ্রোহের মুখোমুখি হয়। যেখানে বাহরাম সেলজুক সুলতান আহমাদ সানজারের সমর্থন পেয়েছিল।
আহমাদ সানজার খোরাসান থেকে আক্রমণ করে তার সৈন্যবাহিনীকে আফগানিস্তানে নিয়ে যান এবং গজনীর নিকটবর্তী শাহরাবাদে আরসালানকে পরাজিত করেন। আরসালান পালাতে সক্ষম হন এবং বাহরাম সেলজুকের সামন্ত হিসেবে সিংহাসনে আরোহণ করেন।
লি দং-গিয়াং

লি দং-গিয়াং (, ; জন্ম: ২০ সেপ্টেম্বর ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, দং-গিয়াং দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। পরবর্তী বছরে তিনি দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, দং-গিয়াং এপর্যন্ত ২টি শিরোপা জয়লাভ করেছেন, যার মধ্যে ১টি উলসান হুন্দাইয়ের হয়ে এবং ১টি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
লি দং-গিয়াং ১৯৯৭ সালের ২০শে সেপ্টেম্বর তারিখে দক্ষিণ কোরিয়ার দেগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দং-গিয়াং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।